62020TO0163(02)_INF
A Törvényszék elnökének 2020. május 25‑i végzése –Isopix kontra Parlament
(T‑163/20. R. és T‑163/20. R. II. sz. ügy)
„Ideiglenes intézkedés iránti kérelem – Szolgáltatásnyújtásra irányuló közbeszerzési szerződések – Fényképészeti szolgáltatások nyújtása – A végrehajtás felfüggesztése iránti kérelem – Az alapkereset részleges nyilvánvaló elfogadhatatlansága – Elfogadhatatlanság – Sürgősség – Fumus boni juris – Az érdekek mérlegelése”
1.
Ideiglenes intézkedés iránti kérelem – A végrehajtás felfüggesztése – Elfogadhatósági feltételek – Az alapkereset prima facie elfogadhatósága
(EUMSZ 278. cikk; a Törvényszék eljárási szabályzata, 156. cikk, (1) és (2) bekezdés)
(lásd: 22–24. pont)
2.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Közbeszerzés keretében valamely ajánlattevő ajánlatát elutasító parlamenti jogi aktus – A tartalmára és összefüggéseire tekintettel e határozat végleges jellegére vonatkozó értékelés – Közbenső jogi aktus – Sérelmet okozó aktusnak nem tekinthető jogi aktus – Elfogadhatatlanság
(EUMSZ 278. cikk)
(lásd: 25–27., 33–36. pont)
3.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Súlyos és helyrehozhatatlan kár – Vagyoni kár – A kár súlyos jellege – A felperes társaság létét veszélyeztetni képes helyzet – A méretére és a forgalmára, valamint azon csoport helyzetére tekintettel történő értékelés, amelyhez tartozik – Az egyes ügyek sajátos körülményeinek figyelembevétele
(EUMSZ 278. cikk és EUMSZ 279. cikk)
(lásd: 27–30., 33., 36. pont)
4.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 40. és 41. pont)
5.
Ideiglenes intézkedés iránti kérelem – A végrehajtás felfüggesztése – A biztosítás feltételei – Sürgősség – A közbeszerzési szerződések odaítélésével kapcsolatos jogvitákban való értékelés – Súlyos kár – Elégséges jelleg a nyilvánvaló és súlyos jogellenességen alapuló különösen komoly fumus boni juris esetén – Feltétel – Az ideiglenes intézkedés iránti kérelemnek a nyertes ajánlattevővel való szerződéskötést megelőző szerződéskötési tilalmi időszakon belüli benyújtása
(EUMSZ 278. cikk; az Európai Unió Alapjogi Chartája, 47. cikk)
(lásd: 44–48. pont)
6.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Súlyos és helyrehozhatatlan kár – A kár helyrehozhatatlan jellege – A közbeszerzési szerződések odaítélésével kapcsolatos jogvitákban való értékelés
(EUMSZ 268. cikk)
(lásd: 50. pont)
7.
Ideiglenes intézkedés iránti kérelem – A végrehajtás felfüggesztése – A biztosítás feltételei – Fumus boni juris – Az alapkereset alátámasztására felhozott jogalapok prima facie vizsgálata – Közbeszerzés keretében valamely ajánlattevő ajánlatát elutasító parlamenti jogi aktussal szemben indított kereset – Egy értékelőbizottsági tag pártatlan és tárgyilagos feladatellátására vonatkozó jogalapok – Összetett jogi kérdések fennállására rávilágító jogalapok – Első látásra nem megalapozatlan jogalapok
(EUMSZ 278. cikk)
(lásd: 66., 69., 75., 76. pont)
8.
Ideiglenes intézkedés iránti kérelem – A végrehajtás felfüggesztése – A biztosítás feltételei – Az ügyben szereplő érdekek összességének mérlegelése – Közbeszerzés keretében valamely ajánlattevő ajánlatát elutasító parlamenti jogi aktus végrehajtásának felfüggesztése – A felperes ajánlattevőnek a szóban forgó közbeszerzési szerződés elnyeréséhez fűződő érdekének elsőbbsége a Parlamentnek a szolgáltatásai folytonosságának biztosításához fűződő érdekével szemben
(EUMSZ 278. cikk)
(lásd: 77., 83., 84. pont)
Tárgy
Az EUMSZ 278. és EUMSZ 279. cikken alapuló kereset, amely a T‑163/20. R. sz. ügyben egyrészt a Parlament 2020. március 24‑i azon jogi aktusa végrehajtásának felfüggesztésére irányul, amelyben a felperest arról tájékoztatták, hogy a COMM/DG/AWD/2019/854 közbeszerzési eljárásban benyújtott ajánlatát nem fogadják el, és a szerződést egy másik pályázónak ítélik oda, másrészt arra irányul, hogy a Törvényszék a Parlamentet kötelezze az ajánlatok elemzéséről szóló jelentés benyújtására, a T‑163/20. R. II. sz. ügyben pedig a Parlament 2020. április 17‑i azon jogi aktusa végrehajtásának felfüggesztésére irányul, amelyben a felperest arról tájékoztatták, hogy a COMM/DG/AWD/2019/854 közbeszerzési eljárásban benyújtott ajánlatát nem fogadják el, mivel a pénzügyi és gazdasági alkalmasság tekintetében nem teljesíti a kiválasztási kritériumokat.
Rendelkező rész
1)
A Törvényszék elnöke felfüggeszti a Parlament 2020. március 24‑i azon határozatának végrehajtását, amelyben az Isopix SA‑t arról tájékoztatták, hogy a COMM/DG/AWD/2019/854 közbeszerzési eljárásban benyújtott ajánlatát nem fogadják el, és a szerződést egy másik pályázónak ítélik oda.
2)
A Törvényszék elnöke a Parlamentet kötelezi arra, hogy továbbítsa az Isopixnek az ajánlatok elemzéséről szóló jelentés nem bizalmas változatát.
3)
A Törvényszék elnöke a T‑163/20. R. II. sz. ügyben az ideiglenes intézkedés iránti kérelmet mint elfogadhatatlant elutasítja.
4)
A Törvényszék elnöke a 2020. április 3‑i Isopix kontra Parlament végzést (T‑163/20 R) és a 2020. április 22‑i Isopix kontra Parlament végzést (T‑163/20 R II) hatályon kívül helyezi.
5)
A Törvényszék elnöke a költségekről jelenleg nem határoz.